Rėkučiai
Apie kaimą Kupiškio rajone žr. Rėkučiai (Kupiškis). Rėkučiai – kaimas Švenčionių rajono savivaldybės pietvakariuose, Aukštaitijos nac. parke, 8 km į šiaurės rytus nuo Kaltanėnų, 2,5 km į šiaurę nuo Reškutėnų, tarp Vajuonio (rytuose) ir Kretuono (pietvakariuose) ežerų, kuriuos tarpusavyje jungia upelis Vajuonėlė. Pro kaimą eina kelias  4407  Švenčionys–Reškutėnai–Rėkučiai . Kaimo apylinkėse gausu archeologijos vertybių: iki mūsų dienų išliko keletas pilkapynų, keturios senovės gyvenvietės, senovės gynybinis pylimas. Išlikęs tarpukaryje pastatytas paminklas Vytautui Didžiajam.